Erling Schiøtz ble cand.philol. i 1907. I 1908 begynte han som lærer ved Nordstrand middelskole (etablert 1889), det som i dag er Nordstrand videregående skole. Samme år (1908) hadde han giftet seg med Agnes Lie-Olsen (1876–1958) fra Tromsø. I 1916 ble han ansatt som lektor i fagene historie og engelsk ved den nyoppussede Christiania Borgerskole. Fra 1931 var han lektor ved Vahl høyere skole i Oslo, og fra 1933 til 1947 inspektør samme sted.